**Sårstell etter hudkirurgi/chirurgia minor**

**Sårstell, bandasje, dusjing**

⦁ Plaster (micropore/scanpore) som ligger rett mot såret, kan gjerne sitte på til stingene tas. Det må imidlertid ikke ligge vått plaster mot såret, så hvis det blir gjennomtrukket av blod eller vann må det skiftes før.  
⦁ Er det lagt på en tykkere absorberende bandasje oppå plasteret, kan denne fjernes dagen etter inngrepet.  
⦁ Hold såret tørt de første 48 timene. Etter dette kan du dusje som vanlig.

⦁ Det anbefales ikke bading før stingene er fjernet.

**Smerter/ubehag**

⦁ Bedøvelsen varer 1-2 timer etter inngrepet.

⦁ Dersom behov for smertestillende anbefales Paracetamol. Ibux kan gi en lett økt blødningstendens.

**Fysisk aktivitet**

⦁ Såret bør ikke utsettes for unødig strekk og slag de første 2-3 ukene.

⦁ Unngå derfor hard fysisk aktivitet.

**Tegn på infeksjon**

⦁ Dersom smertene øker 2-3 dager etter operasjonen, kan det være tegn på infeksjon.

⦁ Andre tegn på infeksjon er:

* rødhet og hevelse rundt noen av stingene eller rundt sårkant
* gult puss
* lokal varme ved såret

⦁ Ved tegn på sårinfeksjon anbefales det å kontakte fastlegekontoret her, eller legevakten utenom åpningstid.

**Arrdannelse**

⦁ Etter fjerning av sting vil arret bli finest hvis det er tildekket med hudtape (Micropore/Scnapore). Bruk tapen så lenge arret er rødt, dvd. alt fra 3-6 måneder.  
⦁ La tapen sitte på 3-4 dager og la huden tørke/lufte seg før du setter på ny.  
⦁ Det er viktig å beskytte arret mot sol i denne perioden. Bruker du tape vil den også fungere som solbeskyttelse.

**Sting**

Vi vil informere deg om når du skal fjerne stingene. Dette avhenger av hvor på kroppen du blir operert, og hvor stor operasjonen er.

Legekontorene Centrum

Halldis/Øyvind Ziesler

Fastleger/spesialist i allmennmedisin